ভারত-পাক উত্তেজনার আবহে সচিবদের নিয়ে বৈঠক প্রধানমন্ত্রীর

ওয়েবডেস্ক: যুদ্ধ কি অবশ্যসম্ভাবী? পহেলগামে (Pahalgam Terror Attack) পাকিস্তানের (Pakistan) মদতে ২৬ জন নিরীহ পর্যটককে হত্যা করা হয়েছিল। অপারেশন সিঁদুর (Operation Sindoor) দিয়ে তার উপযুক্ত জবাব দিয়েছে ভারত (India)। তাতেও শিক্ষা হয়নি পাকিস্তানের! নিয়ন্ত্রণ রেখায় বিনা প্ররোচনায় গুলি চালাচ্ছে তারা। বৃহস্পতিবারই এই ঘটনায় ভারতের ১৬ জন সাধারণ নাগরিকের মৃত্যু হয়েছে। ভারতের ১৫টি সামরিক ঘাঁটিকে টার্গেট করেছিল পাকিস্তান। পাকিস্তানের এয়ার ডিফেন্স সিস্টেমকে গুঁড়িয়ে দেওয়া হয়েছে। এই প্রেক্ষিতে সীমান্তে উত্তেজনার মধ্যেই প্রধানমন্ত্রী নরেন্দ্র মোদি সরকারের সব বিভাগকে প্রস্তুত থাকতে বললেন। চূড়ান্ত সতর্ক থাকতে বললেন।

প্রধানমন্ত্রী বৃহস্পতিবার বিভিন্ন দফতরের সচিবদের নিয়ে বৈঠক করলেন। বিভিন্ন দফতরের মধ্যে সমন্বয় বাড়াতে বলেছেন তিনি। জরুরি সিস্টেমের পুরোদমে কার্যকারিতা নিশ্চিত করতে বলেছেন তিনি। জাতীয় সুরক্ষায়, নাগরিকের নিরাপত্তার সরকারের দায়বদ্ধতার কথা স্মরণ করিয়ে দেন। এদিনের বৈঠকে মূলত মন্ত্রীদের আভ্যন্তরীণ সমন্বয় দেখতে বলা হয়েছে। বৈঠকে ক্যাবিনেট সচিব, প্রধানমন্ত্রীর অফিসের সিনিয়র আধিকারিক, প্রতিরক্ষা, স্বরাষ্ট্র, বিদেশ মন্ত্রকের সচিবরা ছিলেন।

আরও পড়ুন: অপারেশন সিঁদুরের পর পাকিস্তানে ফের প্রত্যাঘাত ভারতের

এদিকে বিভিন্ন রাজ্য সরকারও নিজেদের বিভিন্ন দফতরকে সতর্ক থাকতে বলেছে। জরুরি পরিস্থিতি সৃষ্টি হলে যাতে জিনিসপত্রের কালোবাজারি না হয় তা দেখতে বলা হয়েছে।

দেখুন অন্য খবর: